
ΑΠΟΦΑΣΕΙΣ 

Αριθ. 742 (1) 

Κήρυξη αναδασωτέας έκτασης 0,517 στρεμμάτων, στη θέση Δομοσκός 
Διασέλου Ν. Άρτας. 

Ο ΝΟΜΑΡΧΗΣ ΑΠΑΣ 

Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 3 Ν. 998/79 και 117 του Συντάγματος. 

3. Τις διατάξεις του Ν. 998/79 «περί προστασίας των δασών κλπ και 
ειδικότερα α) του άρθρου 41 παρ. 1, β) του άρθρου 38, γ) αρθρ. 34 παρ. 4. 

4. Τις δ/γες του Υπουργείου Γεωργίας: 

α) 160417/8.7.80, β) 182447/3049/24.9.80. 

5. Την 23.3.87 πρόταση της Δ/νσης Δασών Άρτας για κήρυξη αναδα¬ 
σωτέας της έκτασης που αναφέρεται στο θέμα και που εκχερσώθηκε παρά¬ 
νομα από τον Θεοφάνη Γρηγ. Δήμου κάτοικο Διασέλου, αποφασίζουμε: 

Κηρύσσουμε αναδοισωτέα, με σκοπό την αποκατάσταση της βλαστήσεως 
που καταστράφηκε από παράνομη εκχέρσωση τον Ιανουάριο 1987, έκταση, 
εμβαδού 518 τ.μ στρεμμάτων που βρίσκεται στη θέση Δομοσκός Διασέλου. 

Προσδιορίζεται από τα στοιχεία ΑΒΓΔΕΑ και έχει όρια: 

Ανατολικά: Με αγροτικό δρόμο. 

Δυτικά: Με διακατεχόμενη δασική έκταση. 

Βόρεια: Με διακατεχόμενη δασική έκταση. 

Νότια: Με διακατεχόμενη δασική έκταση, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 24 Μαρτίου 1987 
0 Νομάρχης 
Β. Σ10ΥΜΑΛΑΣ 

Αριθ. 1346 (2) 

Καθορισμός των ορίων τον αιγιαλού χαι δημιουργία ζώνης παραλίας 
στη θέση Λέπεδα Δήμου Ληξουρίου Ν. Κεφοιλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
' Εχοντας υπόψη: 

1. Τις διατάξεις των άρθρων 1 μέχρι χαι 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άοθρου 13 του Ν. 1078/1980 και β) του άρθοου 23 του 
Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
β· της 0.208/181/26.4.1982 (ΦΕΚ 214/26.4.1982 τεύχος Β - ) 
κοινής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 11.3.1987 έκθεση της «Επιροπής καθορισμού των ορίων 
του αιγιαλού και παραλίας και θέσεων αμμοληψίας» που καθόρισε τα 
όρια του αιγιαλού και της παραλίας στην περιοχή Λέπεδα Δήμου Ληξου- 
ρίου και το από Γενάρη 1986 με κλίμακα 1:500 τοπογραφικό διά¬ 
γραμμα του Πολιτικού μηχανικού Διονύση Σ. Σβορώνου που θεωρήθηκε 
την 2.3.5.1986 από τη Διεύθυνση Τεχνικών Υπηρεσιών Νομαρχίας 
Κεφαλληνίας και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθμ. 187.2/478/86 Α.Σ. 1492/24.10.86 έγγραφό 
του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 αρμοδιότητος 
των Νομαρχών, αντικειμένων τινών αρμοδιότητας του Υπουργού Οικο¬ 
νομικών» του Β.Δ. 704/1970 και του άρθρου 1 παράγραφος 5 του 
Ν.Δ. 71/25.2.1984. σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαοχιακού επιπέδου, αποφασίζουμε: 

1. Επικυρώνουμε την από 11.3.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από Γενάρη 1986 τοπογραφικό διάγραμμα, που την 
συνοδεύει, το οποίο συντάχτηκε από τον Διονύση Σ. Σβορώνου Πολιτικό 
μηχανικό, με κλίμακα 1:500 και θεωρήθηκε την 23.5.1986 από τη 
Διεύθυνση Τεχνικών Υπηρεσιών της Νομαρχίας Κεφαλληνίας επί του 
οποίου η πιο πάνω Επιτροπή, με κόκκινη γραμμή καθόρισε τα άρια 
του αιγιαλού στη θέση Λέπεδα Δήμου Ληξουρίου και με κίτρινη γραμμή 
τα άρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Αργοστόλι. 27 Μαρτίου 1987 
Ο Νομάρχης 
ΗΛΙΑΣ ΜΠΕΡΙΑΤΟΣ 


ΕΚΘΕΣΗ 

Επιτροπής καθοοισμού ορίων αιγιαλού- παραλίας του άρθρου 74 του 
Π.Δ. 636/77 

Για τον καθορισμό το πρώτον των ορίων αιγιαλού και παραλίας στην 
περιοχή Λέπεδα,Δήμου Ληξουρίου, προ ιδιοκτησίας Γερασίμου Τζανετά- 
του. 

Στο Ληξούρι σήμερα την 11η Μαρτίου 1987 οι υπογεγραμμένοι: 


1) Διονύσιος Ρεπούσης Οικονομικός Έφορος Ληξουρίου ως Πρόε¬ 
δρος. 

2) Κωνσταντίνος Παπαζαφειρμτος Δ/ντής Τεχν. Υπηρεσιών Νομαρ¬ 
χίας ως μέλος. 

3) Αχιλλέας Σπυροπουλος Λιμενάρχης Αργοστολιού ως μέλος, αποτε- 
λούντες την Επιτροπή καθορισμού του αιγιαλού και παραλίας του άρθ. 
74 του Π.Δ. 636/77 που συγκλήθηκε με εντολή του Προέδρου αυτής. 

Λαβόντες υπόψη: 

1) Την από 15.1.86 αίτηση του Γεράσιμου Τζανετάτου. 

2) Το υπό του Διονυσίου Σβορώνου Πολιτικού Μηχανικού, συνταχθέν 
τον Ιανουάριο 1986 τοπογραφικό και υψομετρικό διάγραμμα σε μία 
(1) πινακίδα, 1:500 ελεγμένο για την ακρίβεια της αποτύπωσης την 
23.5.86 από τον Νικόλαο Κώστα, Τοπογράφο Μηχανικό με σύμβαση 
στη Δ/νση τεχνικών Υπηρεσιών Νομαρχίας Κεφαλληνίας και θεωρηθέν 
την 23.5.86 από τον Διευθυντή Τεχνικών Υπηρεσιών ως το άρθρο 20 
Ν. 719/77 ορίζει. 

3) Τις διατάξεις του Α.Ν. 2344/40 όπως τροποποιήθηκε και την 
σαυτόν σχετική Δικαστηριακή και Διοικητική Νομολογία. 

4) Την αντίληψη που δημιουργήθηκε κατά την επί τόπου μετάβασή 
μας ως προς το πλάτος της Βρέχόμενης ξηράς και λοιπών συναφών 
στοιχείων δηλαδή: 

α) Ότι η περιοχή δεν είναι προσχωσιγενής ούτε υπάρχουν σημεία, 
μεταβολής του αιγιαλού. 

β) Οτι το ανάπτυγμα πέλαγους είναι μικρό και ως εκ τούτου και το 
ύψος κύ^ιατος μικρό, δεδομένου άτι ευρίσκεται στην είσοδο του κόλπου 
Αργοστολιού και οι άνεμοι που επηρεάζουν τον κυμάτισμά είναι (ανατολι¬ 
κοί και νοτιοανατολικοί. 

γ) Ότι τα νερά είναι αβαθή. 

5) Το γεγονός ότι δεν βρέθηκαν παλαιά διαγράμματα καθορισμού 
αιγιαλού και παραλίας στην Ιδια περιοχή, παρά μόνον προηγούμενος 
καθορισμός Βορείως της τομής ΑΑ' που φαίνεται στο τοπογραφικό 
(αριθ. Αποφ. Νομάρχη παράπλευρου καθορισμού 2024/20.6.83, ΦΕΚ 
546/τ. Δ' της 25.10.83). 

6) Το αριθ.' 187.2/478/86 Αρ. Σχ. 1492/24.10.86/ΓΕΝ/Α2- 
IV β έγγραφο, Αποφασίζει: 

1) Καθορίζει στο πιο πάνω τοπογραφικό διάγραμμα. 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5, 6, 7, 8, 9, 10, 11. 12, 13, 14, της οποίας 
οι κορυφές εξασφαλίζονται από σταθερά σημεία. 

β) Την οριογραμμή της παραλίας με κίτρινη συνεχή πολυγωνική 
γραμμή 1 ’, 2', 3’, 4', 5’, 6', 7'. 8', 9', 10’, 11', 12', 13’, 
14', της οποίας οι κορυφές εξασφαλίζονται από σταθερά σημεία. 

Καθορίζεται ζώνη παραλίας πλάτους 15 μέτρων καθ’ όλο το μήκος 
για την εξυπηρέτηση των σκοπών της παραγρ. 1 του άρθοου 7 του 
Α.Ν. 2344/40. 

Συγκεκριμένα για το λόγο ότι η περιοχή βρίσκεται υπό έντονη ανά¬ 
πτυξη, και υπάρχει κίνδυνος υποβάθμισης αν δεν προβλεφθεί μεγάλη 
ζώνη παραλίας ώστε να γίνουν τα απαραίτητα έργα υποδομής (παραλια¬ 
κοί δρόμοι, χώροι στάθμευσης αυτοκινήτων, εγκαραστάσεις αναψυχής 
κ.λ.π.). 

2) Αποφαινόμαστε ότι δεν υπάρχει στη θέση αυτή παλαιός αιγιαλός. 

3) Υπάρχουν κτίσματα εντός της ζώνης του αιγιαλού και εντός της 
ζώνης της παραλίας, όπως φαίνονται στο τοπογραφικό διάγραμμα. 

Η Επιτροπή 
Ο Πρόεδρος 
ΔΙΟΝ. ΡΕΠΟΥΣΗΣ 
Τα Μέλη 

Κ. ΠΑΠΑΖΑΦΕΙΡΑΤΟΣ, ΑΧ. ΣΠΥΡΟΠΟΥΛΟΣ 



ΟΡ!ΩΝ αιπα’λου-παραλίας: 

3πο 1*. ) -· έκ^εοη επαροπής 



ΛΕΠΕΔΛ 







ΠΡΟεΔΡΟΤ ΤΑ ΜΕΛΗ 

ΑΝΑΚΟΙΝΩΣΕΙΣ 

Αριθ. Φ. 54282/4994 (3) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή Δήμου Μάνδρας και που 
απαλλοτριώθηκε υπέρ και με δαπάνη του ΟΣΚ, με σκοπό την 
ανέγερση διδακτηρίου του 5ου Δημοτικού Σχολείου Μάνδρας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ- 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 1835/593/20.3. 
1985 (ΦΕΚ 179/Δ/29.4.1985) κοινή απόφαση των Υπουργών Παι¬ 
δείας - Θρησκευμάτων και Οικονομικών για την κήρυξη αναγκαστικής 
απαλλοτρίωσης υπέρ και με δαπάνη του Ο.Σ.Κ., έκτασης εμβαδού 
3.506.37 μ 2 που βρίσκεται στην περιοχή του Δήμου Μάνδρας και 
μεταξύ των δρόμων Ηροδότου, Δήλου Προμηθέως και Φιλίππου 
(Τμήμα ΟΤ 1541 εξαιρείται η οικία στους δρόμους Προμηθέως και 
Φιλίππου) και προορίζεται για την ανέγερση διδακτηρίου του 5όυ 
Δημοτικού Σχολείου Μάνδρας κατέθεσε στο Ταμείο Παρακαταθηκών 
και Δανείων υπέρ των δικαιούχων ιδιοκτητών την προσωρινή αποζημί¬ 
ωση που καθορίσθηκε σύμφωνα με την 608/25.6.1986 απόφαση του 
Μονομελούς Πρωτοδικείου Αθηνών που εκδόθηκε το Νο 846544/5. 
3.1987 γραμμάτιο σύστασης παρακαταθήκης για ποσό 17.531.850 

δ ρχ· 

Αθήνα, 20 Μαρτίου 1987 

Ο Δ/ντής Συντονιστής 

ΓΙΩΡΓΟΣ Γ1ΑΤΣΙΛΙΝΑΚΟΣ 

- 4 · 

Αριθ. Φ. 53771/4993 (4) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή της Κοινότητας Διονύσου 
Αττικής και που απαλλοτριώθηκε υπέρ και με δαπάνη του ΟΣΚ, 
με σκοπό την ανέγερση διδακτηρίου, του Δημοτικού Σχολείου Διο¬ 
νύσου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30. ειδοποιεί ότι σύμφωνα με την Π. 6740/2392/17. 
10.1983 (ΦΕΚ 583/Δ/7.11.1983) κοινή απόφαση των Υπουργών 
Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του Ο.Σ.Κ. έκτασης 
εμβαδού 2.536,34 μ 2 , που βρίσκεται στην περιοχή της Κοινότητας 
Διονύσου Αττικής μεταξύ των δρόμων Κίου, Δημητρακοπούλου και 
ανιυνύμου (τ.μ. ΟΤ 140Α) και προορίζεται για την ανέγερση διδακτη¬ 
ρίου του Δημοτικού Σχολείου Διονύσου κατέθεσε στο Ταμείο Παρακα¬ 
ταθηκών και Δανείων υπέρ των δικαιούχων ιδιοκτητών την προσωρινή 
αποζημίωση που καθορίσθηκε σύμφωνα με την 613/25.6.1986 από¬ 
φαση του Μονομελούς Πρωτοδικείου Αθηνών και εκδόθηκε το Νο 
846543/5.3.1987 γραμμάτιο σύστασης παρακαταθήκης για ποσό 
εννέα εκατομμυρίων δρχ. (9.000.000 δρχ). 

Αθήνα, 20 Μαρτίου 1987 

Ο Δ/ντής Συντονιστής 

ΓΙΩΡΓΟΣ ΠΑΤΣΙΛΙΝΑΚΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. (5) 

Καθορισμός των όρων και περιορισμών δόμησης για κατασκευή βιομη¬ 
χανικών εγκαταστάσεων στα γήπεδα και οικόπεδα που βρίσκονται 
στο ηπειρωτικό τμήμα του Ν. Αττικής και στα νησιά Σαλάμίνα 
και Αίγινα πλην της περιοχής ισχύος του Π. Δ/τος της 20.12. 
1985 (ΦΕΚ 717/Δ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 29 (παρ. 1), όπως τροποποιήθηκε με το άρθρο 8 (παρ. 14) 
του Ν. 1512/1985 (ΦΕΚ 4/Α). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 9 αυτού. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
το άρθρο 28. 


4. Το υπ’ αοιθ. 61303/5265/17.10.1986 έγγραφο της Δ/νσης 

Μελέτιον Μείζονος Πρωτευούσης (Γ2) προς τους αρμόδιους δήμο υς 
και τις κοινότητες του νομού Αττικής, όπιυς φαίνονται στο αυνημμέ^ 
σ’ αυτό πίνακα αποδεκτών και το γεγονός άτι μέχρι σήμερα δεν απή- 
ντησαν. , 

5. Τις διατάξεις του Ν. 1647/1986 (ΦΕΚ 141 /Α) και ειδικότερα 
το άρθρο 12 παράγρ. 5. 

6. Την υπ’ αριθ. 108/1986 γνωμοδότηση του Κεντρικού Συμβου¬ 
λίου Περιβάλλοντος, Χωροταξίας και Δημοσίων Έργων. 

7. Τις υπ' αριθ. 456/1986 και 77/1987 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο I. 

■ 1. Οι διατάξεις του παρόντος Π. Δ/τος εφαρμόζονται στα γήπεδα 

και οικόπεδα που βρίσκονται στο ηπειρωτικό τμήμα του νομού Αττικής 
και στα νησιά Σαλαμίνα και Αίγινα πλην της περιοχής ισχύος του 
Π.Δ. της 20.12.1985 (ΦΕΚ 717/Δ). 

2. Βιομηχανικές εγκαταστάσεις για την εφαρμογή του παρόντος 
θεωρούνται τα κτίρια που διατίθενται για βιομηχανική και βιοτεχνική 
δραστηριότητα καθώς και οι αποθήκες και δεξαμενές που κατασκευά¬ 
ζονται στο ίδιο γήπεδο με τα κτίρια. 

3. Για την υπαγωγή των βιομηχανικών εγκαταστάσεων στις διατά¬ 
ξεις του παρόντος διατάγματος απαιτείται έγκριση του Υπουργείου 
Βιομηχανίας, Ενέργειας και Τεχνολογίας. 

Άρθρο 2. 

Α. 1. Οι όροι και περιορισμοί δόμησης για την κατασκευή βιομη 
χανικών εγκαταστάσεων σε εκτός σχεδίου γήπεδα που βρίσκονται 
μέσα στις περιοχές μη ιδιαίτερα οχλουσών επαγγελματικών εγκατα¬ 
στάσεων (ΕΜ) ή οχλουσών επαγγελματικών εγκαταστάσεων (ΕΟ) 
όπεος αυτές απεικονίζονται στους χάρτες του άρθρου 2 παραγρ. 2 του 
Π.Δ. 84/1984 (ΦΕΚ 33/Α) καθορίζονται ως εξής: 

α) Ελάχιστες αποστάσεις των εγκαταστάσεων και κτιρίων από τα 
όρια του γηπέδου δέκα (10) μέτρα. 

β) Μέγιστο ποσοστό κάλυψης του γηπέδου τριάντα τοις εκατό 
(30%) της επιφάνειας του. 

γ) Μέγιστος αριθμός ορόφων τρεις (3) και μέγιστο ύψος ένδεκα 
(11) μέτρα, μετροϋμενο από το γύρω φυσικό ή διαμορφωμένο έδαφος. 

Σε περίπτωση κεκλιμένου εδάφους κανένα σημείο του κτιρίου δεν 
επιτρέπεται να υπερβαίνει το μέγιστο επιτρεπόμενο ύψος των 11,00 
μ. και σε καμμία όψη του κτιρίου δεν επιτρέπεται να εμφανίζονται 
περισσότεροι από τρεις όροφοι από το φυσικό ή διαμορφωμένο (κατά 
το επόμενο εδάφιο της παραγράφου αυτής) έδαφος. 

Επίσης στην περίπτωδη κεκλιμένου εδάφους επιτρέπεται η διαμόρ¬ 
φωση του γηπέδου με αναλημματικούς τοίχους ή πρανή μεγίστου 
ύψους ένα και μισό (1,50) μ. και επίπεδα ελάχιστου πλάτους πέντε 
(5) μέτρα. Όταν οι κλίσεις του εδάφους απαιτούν την κατασκευή 
τοίχων υψηλότερων του ένα και μισό ((,50) μ. ή επιπέδων πλάτους 
μικρότερου των πέντε (5) μ. απαιτείται η γνώμη της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

Το ύψος αυτό προσαυξάνεται κατά ένα μέτρο και πενήντα εκατοστά 
για την τυχόν κατασκευή κεκλιμένης στέγης. 

δ) Ο συντελεστής δόμησης του γηπέδου ορίζεται σε 0,9 και ο 
συντελεστής κατ’ όγκον εκμετάλλευσης σε 3,3. 

ε) Επιτρέπεται η κατασκευή περισσότερων τού ενός κτιρίων ή εγκα¬ 
ταστάσεων στο γήπεδο. 

2. Οι όροι και περιορισμοί δόμησης για την κατασκευή βιομηχανι¬ 
κών εγκαταστάσεων στα γήπεδα που αναφέρονται στην παράγρ. 5 
του άρθρου 9 του Π.Δ. 84/84 καθώς και για οινοποιεία σε κτήματα 
αμπελοκαλλιέργειας όπως αυτά αναφέρονται στον πίνακα του άρθρου 
2 του ΓΙ.Δ. 84/84 καθορίζονται ως εξής: 

α) Ελάχιστες αποστάσεις των κτιρίων και εγκαταστάσεων από τα 
όρια του γηπέδου δέκα (10) μέτρα. 

β) Μέγιστο ποσοστό κάλυψης του γηπέδου είκοσι τοις εκατό (20%) 
της επιφάνειας αυτού. 

γ) Μέγιστος αριθμός ορόφων των κτιρίων δύο (2) με μέγιστο ύψος 
οκτώ (8) μέτρα μετρούμενο από το γύρω φυσικό ή διαμορφωμένο έδα- 
φος. 

Σε περίπτωση κεκλιμένου εδάφους κανένα σημείο του κτιρίου δε ν 
επιτρέπεται να υπερβαίνει το μέγιστο επιτρεπόμενο ύψος των 8,00 μ- 
και σε καμμία όψη του κτιρίου δεν επιτρέπεται να εμφανίζονται περισσό¬ 
τεροι από δύο όροφοι από το φυσικό ή διαμορφωμένο (κατά το επόμενο 
εδάφιο της παραγράφου αυτής) έδαφος. 

Επίσης στην περίπτωση κεκλιμένου εδάφους επιτρέπεται η διαμόρ¬ 
φωση του γηπέδου με αναλημματικούς τοίχους ή πρανή μεγίστου 

ύφους ένα και μισό (1,50) μ. και επίπεδα ελάχιστου πλάτους πέντε 
(5) μέτρα. Όταν οι κλίσεις του εδάφους απαιτούν την κατασκευή 
τοίχων υψηλότερων του ένα και μισό (1,50) μ. ή επιπέδων πλάτους 
μικρότερου των πέντε (5) μ. απαιτείται η γνώμη της Επιτροπής 
Πολεοδομικοϋ και Αρχιτεκτονικού Ελέγχου (Ε.Π.Α.Ε.). 

Το ανωτέρω ύψος προσαυξάνεται κατά ένα μέτρο και πενήντα εκα¬ 
τοστά (1,50) για την τυχόν κατασκευή κεκλιμένης στέγης. 

δ) Ο συντελεστής δόμησης του γηπέδου ορίζεται σε 0,2 και ο 
συντελεστής κατ’ όγκον εκμετάλλευσης σε 0,9. 

ε) Η μεγίστη συνολική επιφάνεια ορόφων των κτιρίων δεν επιτρέπε¬ 
ται να υπερβαίνει τα οκτακόσια (800) τ.μ. 

στ) Επιτρέπεται η κατασκευή περισσότερων του ενός κτιρίου στο γή¬ 
πεδο. 

Β. 1. Επέκταση κτιριακών εγκαταστάσεων σε βιομηχανίες υψηλής 
όχλησης οι οποίες υπάρχουν κατά τη δημοσίευση του παρόντος σε 
γήπεδα που βρίσκονται εκτός εγκεκριμένου σχεδίου και μέσα στις 
περιοχές ΕΜ επιτρέπεται μετά από έγκριση των αρμοδίων Διευθύνσεων 
του ΐπουργείου Περιβάλλοντος , Χωροταξίας και Δημοσίων Έργων 
πέρα από την έγκριση που απαιτείται από την παράγρ. 3 του προηγου¬ 
μένου άρθρου. 

2. Η επέκταση κτιριακών εγκαταστάσεων σε βιομηχανίες υψηλής 
όχλησης οι οποίες υφίστανται κατά τη δημοσίευση του παρόντος σε 
οικόπεδα εντός εγκεκριμένου ρυμοτομικού σχεδίου ή εντός των υφιστα¬ 
μένων προ του έτους 1923 οικισμών είναι δυνατόν να επιτρέπεται 
μόνον μετά από έγκριση του Τπουργού Περιβάλλοντος, Χωροταξίας 
και Δημοσίων Έργων, που εκδίδεται ύστερα από αιτιολογημένη βεβαί¬ 
ωση των αρμοδίων φορέων ότι συντρέχουν οι προϋποθέσεις του άρθρου 
5 του Π.Δ. 84/1984. 

3. Η επέκταση κτιριακών εγκαταστάσεων βιομηχανιών οι οποίες 
υπάρχουν κατά τη δημοσίευση του παρόντος και βρίσκονται: 

α) Σε γήπεδα εκτός σχεδίου, εκτός των υφισταμένων προ του έτους 
1923 οικισμών και εκτός των περιοχών ΕΟ και ΕΜ και 

β) Σε οικόπεδα μέσα στα εγκεκριμένα ρυμοτομικά σχέδια ή μέσα 
στους υφισταμένους προ του έτους 1923 οικισμούς και έξω από τις 
περιοχές ΕΜ. είναι δυνατόν να επιτρέπεται μετά από έγκριση των 
αρμοδίων Διευθύνσεων, του Τπουργείου Περιβάλλοντος, Χωροταξίας 
και Δημοσίων Έργυυν εφόσον συντρέχουν οι προϋποθέσεις του άρθρου 
5 του Π.Δ. 84/1984. 

Οι όροι και περιορισμοί δόμησης των βιομηχανικών εγκαταστάσεων 
της προηγουμένης περίπτωσης α είναι οι εξής: 

1) Οι αναφερόμενοι στην παράγραφο 2 της προηγουμένης ενότητας 
Α για το λεκανοπέδιο Αττικής που ορίζεται από τα όρη Υμηττός, 
Πεντέλη, Πάρνηθα, Αιγάλεω. 

2) Οι αναφερόμενοι στην παράγραφο 1 της ίδιας ενότητας Α για 
τις υπόλοιπες περιοχές του ηπειρωτικού τμήματος του Ν. Αττικής και 
τα νησιά Σαλαμίνα και Αίγινα. 

Άρθρο 3. 

Ια. Κατά παρέκκλιση των διατάξεων του άρθρου 2 για την 
ανέγερση νέων βιομηχανικών εγκαταστάσεων ή την επέκταση των 
υφισταμένων κτιρίων όπως αναφέρονται στις ενότητες Α και Β του 
άρθρου 2. επιτρέπεται υπέρβαση ως προς το ύψος, μόνον των εγκατα¬ 
στάσεων εφόσον τούτο είναι αναγκαίο για την τοποθέτηση ή για διέξοδο 
υψηλών μηχανημάτων ή εφόσον ανεγείρονται αποθήκες κατακορύφων 
τύπων (5ΙΕ05). 

β. Η ανωτέρω παρέκκλιση εγκρίνεται με απόφαση του Υπουργού 
Περιβάλλοντος, Χωροταξίας και Δημοσίων Έργων μετά από γνώμη 
της αρμόδιας Υπηρεσίας του Υπουργείου Βιομηχανίας, Ενέργειας και 
Τεχνολογίας και γνώμη του Κεντρικού Συμβουλίου Χωροταξίας, Οικι¬ 
σμού και Περιβάλλοντος. 

2. Επιτρέπεται η επέκταση των κτιρίων των εκτός σχεδίου υφιστα¬ 
μένων βιομηχανικών εγκαταστάσεων για κατασκευή εγκαταστάσεων 
προστασίας περιβάλλοντος κατά παρέκκλιση των προαναφερομένων 
διατάξεων ως προς το ποσοστό κάλυψης του γηπέδου, το ύψος των 
κτιρίων, το συντελεστή δόμησης, τη συνολική επιφάνεια των ορόφων, 
το συντελεστή κατ’ όγκον εκμετάλλευσης, ο οποίος δεν επιτρέπεται να 
υπερβαίνει το 4 και τις αποστάσεις των κτιρίων ή εγκαταστάσεων 
από τα όρια του γηπέδου, οι οποίες δεν επιτρέπεται να υπολείπονται 
των 5.00 μ. 

Η κατά τα ανωτέρω παρέκκλιση εγκρίνεται σύμφωνα με τη διαδικα¬ 
σία που αναφέρεται στην περίπτωση β της προηγουμένης παραγράφου. 

3. Επίσης κατά παρέκκλιση των διατάξεων του άρθρου 2 παράγρ. 
Α2 επιτρέπεται επέκταση των κτιρίων των βιομηχανικών εγκαταστά¬ 
σεων που αναφέρονται στο άρθρο 2 παράγρ. Β3 περίπτωση α για τη 
δημιουργία χώρων αναγκαίων για την ασφάλεια αυτών, επιφάνειας 


το πολύ μέχρι 50 μ2 εφόσον πρόκειται για εγκαταστάσεις που στερού¬ 
νται τέτοιων χώρων και εφόσον λειτουργούν τουλάχιστον 3 χρόνια. 

Η παρέκκλιση αφορά στο ποσοστό κάλυψης του γηπέδου, στον σ.δ. 
στη συνολική επιφάνεια των ορόφων των κτιρίων, στον συντελεστή 
κατ’ όγκο εκμετάλλευσης του γηπέδου που δεν επιτρέπεται να υπερβαί¬ 
νει το 4 και ως προς την μείωση των αποστάσεων των κτιρίων από 
τα όρια του γηπέδου δεν επιτρέπεται να υπολείπονται των 5 μέτρων. 

Η παρέκκλιση αυτή εγκρίνεται σύμφωνα με τη διαδικασία που 
αναφέρεται στην περίπτωση β της παραγράφου 1 του παρόντος άρθρου. 

Άρθρο 4. 

Οι περιοχές οι οποίες βάσει του άρθρου 1 του Π.Δ. της 5.12.79 
(ΦΕΚ 707/Δ) έχουν χαρακτηριαθεί ως περιοχές Β και βρίσκονται 
εκτός των περιοχών ΕΜ και Ε0 του διατάγματος 84/1984 θεωρού¬ 
νται ότι εμπίπτουν στις περιοχές Α του ως άνω από 5.12.1979 
Π.Δ/τος. 

Άρθρο 5. 

1. Οικοδομικές άδειες κατασκευής βιομηχανικών εγκαταστά 
σεων, οι οποίες εκδόθηκαν βάσει διατάξεων που ίσχυαν μέχρι τη 
δημοσίευση του παρόντος και των οποίων η ισχύς δεν έχει λήξει,· 
μπορούν να εφαρμοσθούν για την κατασκευή των βιομηχανικών εγκα¬ 
ταστάσεων που αυτές προβλέπουν, εφόσον μέσα στο χρονικό διάστημα 
της ισχύος τους κατασκευασθούν τουλάχιστον τα στοιχεία του φέροντος 
οργανισμού των κτιρίων επιφυλασσόμενης της εφαρμογής των διατά¬ 
ξεων των παραγράφων 4 και 5 του άρθρου 9 του Π.Δ. 84/1984. 

2. Κατά τη δημοσίευση του παρόντος εάν έχει εκδοθεί νόμιμη άδεια 
από τις αρμόδιες υπηρεσίες η οποία ισχύει ή εάν υποβλήθηκαν σ’ 
αυτές όλα τα στοιχεία που απαιτούνται για την έκδοση οικοδομικών 
αδειών τότε η άδεια εκτελείται όπως εκδόθηκε ή εκδίδεται με τους 
προϊσχύοντες όρους δόμησης βάσει των στοιχείων που υποβλήθηκε. 
Στις περιπτώσεις αυτές επιτρέπεται και αναθεώρηση των οικοδομικών 
αδειών σύμφωνα με τις διατάξεις των περιπτώσεων α και β της 
παραγράφου 3 του άρθρου 6 του από 3.9.1983 Π.Δ/τος (ΦΕΚ 
394/Δ). 

Άρθρο 6. 

Από την ισχύ του παρόντος για τις βιομηχανικές εγκαταστάσεις 
στο ηπειρωτικό τμήμα του νομού Αττικής και στα νησιά Σαλαμίνα 
και Αίγινα δεν εφαρμόζονται οι διατάξεις: 

α) Του Π.Δ. της 5.12.1979 (ΦΕΚ 707/Δ) «περί τροποποιήσεως 
των όρων δομήσεως των γηπέδων των κειμένων εκτός των ρυμοτομι- 
κών·σχεδίων των πόλεων και εκτός των ορίων των. νομίμως υφισταμέ¬ 
νων προ του έτους 1923 οικισμών του Ν. Αττικής». ■ 

β)Του άρθρου 4 του Π.Δ. της 24.5.85 (ΦΕΚ 270/Δ/31.5.85) 
«Τροποποίηση των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 οικισμών». 

Άρθρο 7. 

Η ισχύς του παρόντος διατάγματος αρχίζει από τη δημοσίευσή της 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 31 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

- «-— 

ΑΠΟΦΑΣΕΙΣ 

Αριθ. ΧΟΠ/ΕΠΑ 125 (6) 

Αναστολή έκδοσης οικοδομικών αδειών και εκτέλεση οικοδομικών 
εργασιών στον οικισμό Κρητικά Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1) Τις διατάξεις του άρθ. 8 του Ν.Δ. 17.7.23 «περί σχεδίων πόλεων 
κλπ». 

2) Τις διατάξεις του άρθρ. 1 του Ν.Δ. 1018/21.10.71 «περί 
τροποποιήσεως και συμπληρώσεως του Α.Ν. 314/1968 «περί παρο¬ 
χής εις τον Υπουργό Β. Ελλάδος και τους Νομάρχες αρμοδιότητας 
επί θεμάτων εγκρίσεων επεκτάσεων ή τροποποιήσεως σχεδίων πόλεων 
και κωμών. 

3) Τις διατάξεις του αρθ. 1 του Ν. 1337/83 «Επέκταση πολεοδομι- 
κών σχεδίων οικιστική ανάπτυξη και σχετικές ρυθμίσεις». 

4) Το έγγραφο του Δήμου Ρόδου με α.π. 10338/17.10.86 με ίο 
οποίο διαβιβάζεται η 336/86 απόφαση Δημοτικού Συμβουλίου για 
τη μελέτη επέκταση του σχεδίου πόλεως στην περιοχή Κρητικά. 

5) Το έγγραφο του Δήμου Ρόδου με α.π. 10435/21.10.86 με το 
οποίο γίνεται γνωστό ότι το Δημοτικό Συμβούλιο στη συνεδρίασή του 
στις 21.10.86 αποφάσισε αναστολή οικοδομικών εργασιών στα Κρη¬ 
τικά Ρόδου. 

6) Την απόφαση Νομάρχη Δωδ/σου - ΧΟΠ /ΕΠΑ 455/23.10.86 
για αναστολή έκδοσης οικοδομικών αδειών και εκτέλεση οικοδομικών 
εργασιών στον οικισμό Κρητικά Ρόδου για χρονικό διάστημα 5 μηνών. 

7) Το γεγονός ότι υπάρχει ανάγκη παράταση της παραπάνω ανα¬ 
στολής διότι δεν έχει ολοκληρωθεί η γ’ φάση της πολεοδομικής 
μελέτης επέκτασης του σχεδίου πόλης Ρόδου στην περιοχή Κρητικά- 
η οποία εντάσσεται στο σχέδιο πόλεως Ρόδου — και πρέπει να μην 
ανατραπούν βασικές επιλογές της μελέτης. 

8) Την 2η/10/20.3.87 γνωμοδότηση του Συμβουλίου Χωροταξίας 
Οικισμού και Περιβάλλοντος του νομού, αποφασίζουμε: 

Την παράταση αναστολής έκδοσης οικοδομικών αδειών και εκτέλε¬ 
σης οικοδομικών εργασιών για 5 (πέντε) μήνες στον οικισμό Κρητικά 
Ν. Ρόδου. 

Ρόδος, 20 Μαρτίου 1987 
Ο Νομάρχης 
1. ΜΑΧΑΙΡΙΔΗΣ 

-φ- 


ΑΝΑΚΟΙΝΩΣΕΙΣ 

Αριθ. Φ. 53376/5004 (7) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Αχαρνών και που 
ρυμοτομήθηκε υπέρ και με δαπάνη του ΟΣΚ, με σκοπό τη διάνοιξη 
της οδού Αγίου Κων/νου στο χώρο δίπλα στο 4ο Δημοτικό Σχολείο 
Αχαρνών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 127/17.9.1981 
Πράξη προσκυρώσεως και αναλογισμού αποζημιώαεως λόγω ρυμοτο¬ 
μίας της Πολεοδομίας Ανατολικής Αττικής και την 
48496/3017/1981 απόφαση της ιδίας Νομαρχίας που επικυρώνει 
και διορθώνει την 127/81 πράξη υπέρ και με δαπάνη του ΟΣΚ 
έκτασης εμβαδού 27,90μ 2 και προορίζεται για τη διάνοιξη της οδού 
Αγίου Κωνσταντίνου δίπλα στο χώρο του' 4ου Δημοτικού Σχολείου 
Αχαρνών κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την προσωρινή αποζημίωση που καθορί¬ 
σθηκε σύμφωνα με την 238/8.4.1986 απόφαση του Μονομελούς 
Πρωτοδικείου Αθηνών και εκδόθηκε το Νο 844760/24.1.1987 
γραμμάτιο σύστασης παρακαταθήκης για ποσό 195.300 δρχ (εκατόν 
ενενήντα πέντε χιλιάδες τριακόσιες δρχ). 

Αθήνα, 20 Μαρτίου 1987 
Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


